Stanovisko Komisie podľa článku 251 ods. 2 tretieho pododseku písm. c) Zmluvy o ES k zmenám a doplneniam Európskeho parlamentu týkajúcim sa spoločnej pozície Rady v súvislosti s návrhom nariadenia Európskeho Parlamentu a Rady, ktorým sa určuje jednotný postup schvaľovania potravinárskych prídavných látok, potravinárskych enzýmov a potravinárskych aróm ktorým sa mení a dopĺňa návrh Komisie podľa článku 250, odsek 2 Zmluvy o ES) /* KOM/2008/0605 v konečnom znení - COD 2006/0143 */





[pic] | KOMISIA EURÓPSKYCH SPOLOČENSTIEV | Brusel, 16.10.2008 KOM(2008) 605 v konečnom znení 2006/0143 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k zmenám a doplneniam Európskeho parlamentu týkajúcim sa spoločnej pozície Rady v súvislosti s návrhom NARIADENIA EURÓPSKEHO PARLAMENTU A RADY, ktorým sa určuje jednotný postup schvaľovania potravinárskych prídavných látok, potravinárskych enzýmov a potravinárskych aróm KTORÝM SA MENÍ A DOPĹŇA NÁVRH KOMISIE podľa článku 250, odsek 2 Zmluvy o ES) 2006/0143 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k zmenám a doplneniam Európskeho parlamentu týkajúcim sa spoločnej pozície Rady v súvislosti s návrhom NARIADENIA EURÓPSKEHO PARLAMENTU A RADY, ktorým sa určuje jednotný postup schvaľovania potravinárskych prídavných látok, potravinárskych enzýmov a potravinárskych aróm 1. Úvod V článku 251 ods. 2 tretí pododsek písm. c) Zmluvy o ES sa stanovuje, že Komisia zaujme stanovisko k zmenám a doplneniam navrhnutým Európskym parlamentom v druhom čítaní. Stanovisko Komisie k zmenám a doplneniam navrhnutým Parlamentom je uvedené ďalej v texte. 2. Súvislosti Dátum predloženia návrhu Európskemu parlamentu a Rade (dokument KOM(2006) 0423 v konečnom znení – 2006/0143 (COD): | 28. júl 2006 | Dátum stanoviska Európskeho hospodárskeho a sociálneho výboru: | 25. apríl 2007 | Dátum stanoviska Európskeho parlamentu, prvé čítanie: | 10. júl 2007 | Dátum predloženia zmeneného a doplneného návrhu: Dátum politickej dohody: | 24. október 2007 17. december 2007 | Dátum prijatia spoločnej pozície: | 10. marec 2008 | Dátum stanoviska Európskeho parlamentu (druhé čítanie): | 8. júl 2008 | 3. Cieľ návrhu V rámci úsilia, ktoré sa vyvíja v záujme skvalitnenia právnych predpisov Spoločenstva na základe integrovaného prístupu v celom potravinovom reťazci, Komisia oznámila v Bielej knihe o bezpečnosti potravín svoj zámer zaktualizovať a doplniť súčasné právne predpisy o potravinárskych prídavných látkach a arómach a zaviesť osobitné ustanovenia o potravinárskych enzýmoch. Cieľom tohto návrhu je zabezpečiť správne fungovanie vnútorného trhu a zároveň zaručiť vysokú úroveň ochrany ľudského zdravia, pokiaľ ide o potravinárske prídavné látky, potravinárske enzýmy a potravinárske arómy. V záujme dosiahnutia tohto cieľa sa týmto návrhom ustanoví jednotný centralizovaný, účinný a transparentný postup schvaľovania založený na hodnotení rizík vykonávanom Európskym úradom pre bezpečnosť potravín (EFSA) a na systéme riadenia rizík, do ktorého Komisia zasahuje v rámci regulačného postupu vo výboroch (komitologický postup). Týmto návrhom sa Komisia poveruje, aby na základe vedeckých posúdení EFSA vypracovala, viedla a aktualizovala všeobecný zoznam Spoločenstva pre každú kategóriu príslušných látok. Zaradenie látky do jedného z týchto zoznamov znamená, že jej používanie je všeobecne povolené a môžu ju používať všetky hospodárske subjekty v Spoločenstve. 4. Stanovisko komisie k zmenám a doplneniam Európskeho parlamentu Európsky parlament v druhom čítaní odhlasoval konsolidované znenie, ktoré obsahuje mnoho zmien a doplnení k zneniu spoločnej pozície. Znenie je výsledkom rokovaní medzi Radou, Európskym parlamentom a Komisiou. Všetky zmeny a doplnenia sú predovšetkým technického charakteru a nielenže sú v súlade s kľúčovými zásadami pôvodného návrhu, akými sú transparentnosť konania a zohľadňovanie environmentálnych aspektov v právnych predpisoch týkajúcich sa potravín, ale tieto zásady aj posilňujú. Tou najvýznamnejšou zmenou a doplnením bolo zavedenie odôvodnenia, v ktorom sa objasňuje, že v budúcnosti sa v právnych aktoch týkajúcich sa jednotlivých odvetví môžu zavádzať výnimky z jednotného postupu schvaľovania v záujme toho, aby sa za určitých podmienok umožnilo preferenčné schvaľovanie. Ďalšou zmenou a doplnením sa predlžuje lehota, v ktorej má EFSA vykonať posúdenie bezpečnosti látky, zo šiestich na deväť mesiacov. Komisia prijíma všetky zmeny a doplnenia prijaté Európskym parlamentom. Výsledok druhého čítania v Európskom parlamente bol veľmi uspokojivý. 5. Záver Podľa článku 250 ods. 2 Zmluvy o ES Komisia mení a dopĺňa svoj návrh, ako je uvedené vyššie.